CELEX: 62020CA0515
Language: sl
Date: 2022-02-03 00:00:00
Title: Zadeva C-515/20: Sodba Sodišča (šesti senat) z dne 3. februarja 2022 (predlog za sprejetje predhodne odločbe Bundesfinanzhof – Nemčija) – B AG/Finanzamt A (Predhodno odločanje – Davek na dodano vrednost (DDV) – Direktiva 2006/112/ES – Člen 122 – Nižja stopnja za dobave lesa za kurjavo – Razlikovanje glede na objektivne značilnosti in lastnosti proizvodov – Oblike lesa, namenjene izgorevanju, ki izpolnjujejo enake potrebe potrošnika in si med seboj konkurirajo – Načelo davčne nevtralnosti)

21.3.2022   
            
            
               SL
            
            
               Uradni list Evropske unije
            
            
               C 128/3
            
         
      Sodba Sodišča (šesti senat) z dne 3. februarja 2022 (predlog za sprejetje predhodne odločbe Bundesfinanzhof – Nemčija) – B AG/Finanzamt A
      (Zadeva C-515/20) (1)
      
      (Predhodno odločanje - Davek na dodano vrednost (DDV) - Direktiva 2006/112/ES - Člen 122 - Nižja stopnja za dobave lesa za kurjavo - Razlikovanje glede na objektivne značilnosti in lastnosti proizvodov - Oblike lesa, namenjene izgorevanju, ki izpolnjujejo enake potrebe potrošnika in si med seboj konkurirajo - Načelo davčne nevtralnosti)
      (2022/C 128/03)
      Jezik postopka: nemščina
      
         Predložitveno sodišče
      
      Bundesfinanzhof
      
         Stranki v postopku v glavni stvari
      
      
         Tožeča stranka: B AG
      
         Tožena stranka: Finanzamt A
      
         Izrek
      
      
                  1.
               
               
                  Člen 122 Direktive Sveta 2006/112/ES z dne 28. novembra 2006 o skupnem sistemu davka na dodano vrednost je treba razlagati tako, da se s pojmom les za kurjavo v smislu tega člena označuje vsakršen les, ki je po svojih objektivnih lastnostih namenjen izključno kurjavi.
               
            
                  2.
               
               
                  Člen 122 Direktive 2006/112 je treba razlagati tako, da država članica, ki na podlagi tega člena za dobavo lesa za kurjavo določi nižjo stopnjo davka na dodano vrednost, lahko njeno področje uporabe s sklicevanjem na kombinirano nomenklaturo omeji na nekatere kategorije dobav lesa za kurjavo, če spoštuje načelo davčne nevtralnosti.
               
            
                  3.
               
               
                  Načelo davčne nevtralnosti je treba razlagati tako, da ne nasprotuje temu, da se dobava lesnih sekancev z nacionalno zakonodajo izključi iz uporabe nižje stopnje davka na dodano vrednost, medtem ko so do te stopnje upravičene dobave drugih oblik lesa za kurjavo, pod pogojem, da lesnih sekancev pri povprečnem potrošniku ni mogoče zamenjati s temi drugimi oblikami lesa za kurjavo, kar pa mora preveriti predložitveno sodišče.
               
            
         (1)  UL C 28, 25.1.2021.